హెన్రీ బెక్వరల్

హెన్రీ బెకెరల్ (డిసెంబరు 15, 1852 - ఆగస్టు 25, 1908) ఒక ఫ్రెంచ్ భౌతిక శాస్త్రవేత్త. రేడియో ధార్మికతను ఆవిష్కరించినందుకు గాను ఈయనకు 1903 లో భౌతిక శాస్త్రంలో నోబెల్ బహుమతి లభించింది. అంతర్జాతీయ ప్రమాణాల ప్రకారం రేడియో ధార్మికతను ఈయన పేరు మీదుగా బెకెరల్స్ లో కొలుస్తారు.

 జీవిత విశేషాలు 
హెన్రీ బెకెరెల్ ప్రస్తుతం ఫ్రాన్స్ దేశంలో ఉన్న ప్యారిస్ లో ఒక సంపన్న కుటుంబంలో జన్మించాడు. ఈయన కుటుంబంలో నాలుగు తరాల వారు గుర్తింపు పొందిన భౌతిక శాస్త్రవేత్తలు. బెకెరల్ తాత, తండ్రి, కొడుకు కూడా భౌతిక శాస్త్రవేత్తలే.  ఈయన ప్యారిస్ లోని లీచీ లూయిస్-లె-గ్రాండ్ పాఠశాలలో చదివాడు. ఈకోల్ పాలిటెక్నిక్ కళాశాలలో ఇంజనీరింగ్ చదివాడు.

1892 లో ఈయన ఫ్రాన్సులోని నేషనల్ మ్యూజియం ఆఫ్ న్యాచురల్ హిస్టరీ లో భౌతిక శాస్త్ర విభాగానికి అధిపతి అయ్యాడు. ఆ పదవికి తన కుటుంబం నుంచే ఎంపికైన మూడో వ్యక్తి ఈయన. 1894 లో డిపార్ట్‌మెంట్ ఆఫ్ బ్రిడ్జెస్ అండ్ హైవేస్ లో చీఫ్ ఇంజనీరుగా పనిచేశాడు. తర్వాత తన అసలైన పరిశోధనలు ప్రారంభించాడు. ఆయన డాక్టరేటు పరిశోధన కాంతి యొక్క ప్లేన్ పోలరైజేషన్ మీద జరిగింది. అందులో భాగంగా స్ఫటికాలలో కాంతి శోషణ, ఇంకా పాస్ఫారిసెన్స్ మీద ప్రయోగాలు చేశాడు.

 మూలాలు